**Прилог 2**

**Информација о потребној техничкој документацији за примену мера енергетске санације и законској регулативи по којој се изводе радови ( попуњава ЈЛС – Комисија за реализацију мера енергетске санације уз помоћ органа надлежног за грађевинске послове )**

Врсту и садржину техничке документације за реализацију следећих мера енергетске ефикасности крајњи корисник утврђујe у сарадњи са Одељењем за урбанизам, грађевинарство, стамбено комуналне и инспекцијске послове Општинске управе Мајданпек:

**1) замена спољних прозора и врата и других транспарентних елемената термичког омотача**

**2) постављања термичке изолације спољних зидова, подова на тлу и осталих делова термичког омотача према негрејаном простору.**

**3) постављања термичке изолације испод кровног покривача или таванице**

**4) замене постојећег грејача простора на чврсто гориво (котао или пећ) ефикаснијим котлом на\_гас,**

Додатне напомене:

Уколико се објекат прикључује на дистрибутивни систем, односно када је објекат изграђен на основу грађевинске дозволе која није обухватила унутрашњу гасну инсталацију, уз захтев за пуштање природног гаса, прилаже се или прибавља по службеној дужности и решење о одобрењу извођења радова за унутрашњу гасну инсталацију.

Када је објекат прикључен на дистрибутивни систем радног притиска мањег од шест бара са кућним мерно-регулационим сетом максималног капацитета до 10 м3 за стамбене зграде категорије А, проверу испуњености услова за пуштање гаса у објекат обавља комисија оператора система и купац не доставља извештај комисије за технички преглед унутрашње гасне инсталације.

**5) замене постојећег грејача простора на чврсто гориво (котао или пећ) ефикаснијим котлом на биомасу**

**6) уградња топлотних пумпи.**

**7) замене постојеће или уградња нове цевне мреже, грејних тела и пратећег прибора.**

**8) уградња соларних колектора у инсталацију за централну припрему потрошне топле воде.**

**9) Уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.**

Додатне напомене:

Да би стекао статус купца-произвођача, претходно је потребно да крајњи купац:

* изгради објекат за производњу електричне енергије инсталисане производне снаге до 10,8 kW. Изградњу могу да врше правна лица са одговарајућом лиценцом за обављање те делатности, на основу **Општих техничких услова које мора да задовољи производни објекат.**
* прилагоди мерно место. Прилагођење мерног места врше правна лица, које је ангажовао крајњи купац, а који поседују одговарајуће сертификате или лиценце за обављање делатности, на основу **Општих техничких услова које мора да задовољи мерно место**.
* закључи уговор о потпуном снабдевању електричном енергијом са нето мерењем или нето обрачуном.

Крајњи купац, сопствени објекат за производњу електричне енергије прикључује на своју унутрашњу инсталацију**.**

Уколико је за реализацију мера енергетске санације потребна техничка документација у оквиру пријаве доставити и понуду за израду техничке документације.

**За све додатне информације заинтересована лица се могу обратити на контакт телефоне: 030 588 515**, **030 582 530, или електронску адресу: е-mail:** urbanizam@opstinamajdanpek.rs